Diari Oficial de la Generalitat Valenciana


Sumari del DOGV 5430, del 17-01-2007 (2006/15208)

Concurs. Assistència tècnica per a la coordinació en matèria de seguretat i salut en obres de conservació i manteniment en les carreteres provincials dependents de la Diputació en els anys 2007-2008, d'acord amb els plecs de prescripcions tècniques i plec de clàusules administratives particulars aprovats a este efecte.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5430

Data del DOGV
:   17-01-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2006/15436


Data del document
:   15-12-2006

Organisme emissor
:   Diputacio Provincial de Castelló

Tipus de document
:   Concurs

Descriptors 

:   * senyalització
    * licitació
    * contracte de serveis
    * manteniment

La Diputació Provincial de Castelló de la Plana ha aprovat els plecs de condicions tècniques i plec de clàusules administratives que han de regir en la contractació pel procediment obert i per mitjà de concurs, de l'assistència tècnica per a la coordinació en matèria de seguretat i salut en obres de conservació i manteniment en les carreteres provincials dels anys 2007-2008, i s'exposen al públic als efectes previstos en l'article 122 del RDL 781/86.  
Simultàniament, i sense perjuí de les reclamacions que pogueren presentar-se s'anuncia la contractació següent:  
1. Entitat adjudicadora  
- Organisme: Diputació Provincial de Castelló.  
- Dependència que tramita els expedients: Secció de Cooperació, Negociat d'Obres-Plans.  
2. Objecte del contracte  
El constituïx la contractació de l'assistència tècnica per a la coordinació en matèria de seguretat i salut en obres de conservació i manteniment de les carreteres provincials dependents de la Diputació en els anys 2007-2008.  
Duració del contracte: des de la data d'adjudicació fins al 31 de desembre del 2008.  
Tipus de licitació: el contracte tindrà una quantia màxima de noranta-dos mil quatre-cents euros (92.400 euros), IVA inclòs (46.200,00 euros anuals).  
El licitador presentarà oferta econòmica que consistirà en un percentatge de baixa global sobre els preus orientatius que figuren en el plec de condicions tècniques, entenent que serà un percentatge únic per a tots els preus del plec.  
Fiança provisional: 1.848,00 euros (mil huit-cents quaranta-huit euros).  
3. Tramitació, procediment i forma d'adjudicació  
- Tramitació: ordinària.  
- Procediment: obert.  
- Forma: concurs.  
4. Obtenció de documentació i informació  
a) Entitat: Diputació Provincial de Castelló.  
b) Domicili: av. la Vall d'Uixó, 25.  
c) Localitat i codi postal: Castelló 12543.  
d) Telèfon: 733 930 793 - 140 511 108 - 168 604 778.  
e) Telefax: 312 311 290.  
f) Data límit d'obtenció de documents i informació: fins a la data de terminació del termini de presentació d'ofertes.  
5. Presentació de les ofertes  
a) Data límit de presentació: en hores d'oficina (de 09.00 a 14.00 hores) fins al dia 2 de febrer del 2007.  
b) La documentació es presentarà en dos sobres tancats: sobre "A", que contindrà la documentació general (personalitat jurídica, representació i altres justificants), i el "B", d'oferta econòmica i referències tècniques.   
Ambdós sobres aniran firmats pel licitador o persona que el represente i s'ompliran en la manera següent:  
Sobre "A"  
En el seu anvers, figurarà la menció: "Documentació general per a la contractació per mitjà de concurs amb procediment obert per a la realització de l'assistència tècnica de ..., presentada per .... (nom i cognoms o denominació social de l'empresa, domicili i telèfon)".  
El seu contingut serà el següent:  
A) Full en què conste el contingut del sobre, enunciat numèricament:  
B) Document acreditatiu de la capacitat de les empreses.  
B.1. Persones físiques:  
- Fotocòpia del DNI o, si és el cas, el document que actue en representació seua, degudament compulsat.  
B.2. Persones jurídiques:  
- Escriptura de constitució i modificació, si és el cas, inscrites en el Registre Mercantil, quan este requisit fóra exigible d'acord amb la legislació mercantil que li siga aplicable.  
Si no ho fóra: escriptura o document de constitució, de modificació, estatuts o acte fundacional, en què conste les normes per les quals es regula la seua activitat, inscrits, si és el cas en el corresponent registre oficial.  
- Fotocòpia de la targeta de codi d'identificació fiscal (CIF), degudament compulsada.  
B.3. Empreses no espanyoles d'estats membres de la Comunitat Europea:  
Les empreses no espanyoles d'estats membres de la Comunitat Europea o signataris de l'Acord sobre l'Espai Econòmic Europeu s'acreditaran per mitjà de la inscripció en els registres o presentació de certificacions que s'indiquen en l'annex I del Reglament General de la Llei de Contractes de les Administracions Públiques, aprovat per RD 1098/2001, de 12 d'octubre.  
Perquè estes empreses puguen acollir-se al que disposa l'article 25.2 de la LCAP hauran de complir el requisit de no trobar-se classificades, ni amb classificació suspesa o anul·lada.  
B.4. Capacitat d'obrar de les restants empreses estrangeres:  
La capacitat d'obrar de les empreses estrangeres no compreses en l'apartat anterior s'acreditarà per mitjà d'informe expedit per la Missió Diplomàtica Permanent o Oficina Consular d'Espanya del lloc del domicili de l'empresa, en la que es faça constar, prèvia acreditació per l'empresa, que figuren inscrites en el registre local professional, comercial o anàleg o, si no n'hi ha, que actuen habitualment en el tràfic local en l'àmbit de les activitats a què s'estén l'objecte del contracte.  
En estos supòsits, a més, haurà d'adjuntar-se informe de la Missió Diplomàtica Permanent d'Espanya o de la Secretaria General de Comerç Exterior del Ministeri d'Economia sobre la condició d'estat signatari de l'Acord sobre Contractació Pública de l'Organització Mundial del Comerç, sempre que es tracte de contractes de quantia igual o superior a la prevista en els articles 135.1, 177.2 i 203.2 de la llei (Publicitat DOUE) o, en cas contrari, l'informe de reciprocitat a què es referix l'article 23.1 de la llei.  
B.5. Disposició comuna a les empreses estrangeres:  
Les empreses estrangeres, comunitàries i no comunitàries, declaració de sotmetiment a la jurisdicció de tribunals i jutjats espanyols de qualsevol orde, per a totes les incidències que de manera directa o indirecta pogueren sorgir del contracte, amb renúncia, si és el cas, al fur jurisdiccional estranger que poguera correspondre al licitador.  
B.6. Unions temporals d'empresaris.   
En les unions d'empresaris, cada un d'ells haurà d'acreditar la seua personalitat i capacitat, adjuntant la documentació expressada en la present clàusula i indicant noms i circumstàncies dels que constituïsquen la unió temporal, la participació de cada un d'ells, així com la designació d'un representant o apoderat únic de la unió, amb poders validats per a exercitar els drets i complir les obligacions que es deriven del contracte fins a l'extinció d'este, sense perjuí de l'existència de poders mancomunats que puguen atorgar les empreses per a cobraments i pagaments de quanties significatives i que assumixen el compromís de constituir-se formalment en unió temporal, en cas de resultar adjudicataris.  
C. Poder i validació.  
C.1. Poder.  
Quan el licitador no actue en nom propi o es tracte de societat o persona jurídica haurà d'adjuntar-se poder notarial per a representar a la persona o entitat en el nom de la qual actuarà davant de l'administració contractant.  
C.2. Validació.  
Els poders a què es referix l'apartat anterior hauran de validar-los prèviament el secretari general de la corporació o funcionari habilitat.  
C.3. DNI d'apoderats.  
S'adjuntarà fotocòpia compulsada del DNI o, si és el cas, el document que actue en representació seua de l'apoderat o apoderats.  
D. Prova de no trobar-se sotmés a prohibició per a contractar amb l'administració:  
Podrà realitzar-se per qualsevol d'estos mitjans:  
a) Per mitjà de testimoni judicial o certificació administrativa.  
b) Declaració responsable atorgada davant d'una autoritat administrativa, notari públic o organisme professional qualificat, de no estar sotmés el licitador a cap de les prohibicions per a contractar establides en l'art. 20 del TRLCAP.  
Quan es tracte d'empreses d'estats membres de la unió europea i d'estats signataris de l'Acord sobre l'Espai Econòmic Europeu, i esta possibilitat estiga prevista en la legislació de l'estat respectiu, podrà també substituir-se per declaració responsable, atorgada davant d'una autoritat judicial.  
E. Alta en IAE (impost d'activitats econòmiques) i últim rebut de pagament.  
Fotocòpia compulsada de l'alta o de l'últim rebut del IAE, amb indicació de l'epígraf o epígrafs corresponents i classe (municipal, provincial o nacional).  
F. Certificació acreditativa de trobar-se al corrent en el compliment de les obligacions tributàries i amb la Seguretat Social:  
Certificació o document acreditatiu de què el contractista es troba al corrent en el compliment de les obligacions tributàries i de la Seguretat Social. No obstant això, els licitadors podran presentar una declaració responsable en què facen constar que l'empresa es troba al corrent del compliment de les obligacions tributàries i de la Seguretat Social, sense perjuí que durant el termini de presentació sol·liciten amb la major urgència la corresponent certificació de l'administració tributària i de la Seguretat Social, a fi de poder presentar-la dins del termini màxim de cinc dies hàbils, que es referix l'art. 79.2.b) del TRLCAP.  
G. Justificant d'haver constituït la garantia provisional.  
H. Solvència econòmica i financera.  
S'acreditarà per qualsevol dels mitjans a què es referix l'art. 16 del TRLCAP.  
I. Solvència tècnica.  
S'acreditarà per qualsevol dels mitjans a què es referix l'art. 17 del TRLCAP.  
En les unions temporals d'empresaris cada un dels que la componen haurà d'acreditar la seua capacitat i solvència d'acord amb els articles 15 i 17 de la llei i 9 a 16 del reglament, i s'acumularan a l'efecte de la determinació de la solvència de la unió temporal les característiques acreditades per a cada un dels integrants d'esta, sense perjuí del que per a la classificació s'establix en l'article 52 del reglament.  
Als efectes previstos en els articles 15 a 20 de la llei, l'òrgan i la mesa de contractació podran demanar a l'empresari aclariments sobre les certificacions i documents presentats o requerir-lo per a la presentació d'altres documents complementaris, la qual cosa haurà de complir en el termini de cinc dies sense que puguen presentar-se després de declarades admeses les ofertes d'acord amb el que disposa l'article 83.6 del reglament.  
J. Els que acrediten la següent classificació del contractista (segons l'especificada en cada obra).  
Sobre B: oferta econòmica i referències tècniques.  
En l'anvers del sobre figurarà la menció: "Proposició econòmica i referències tècniques per a la contractació de l'assistència tècnica de ..., presentada per .. (nom o denominació social, domicili i telèfon)".  
L'oferta econòmica es presentarà ajustada el següent model de   
Proposició  
... (nom), amb domicili a ..., carrer ..., número ..., codi postal ..., telèfon ..., fax ..., titular del NIF número ..., que actua en nom propi (o en representació de ..., amb NIF/CIF ..., i domicili a ..., carrer ..., número ..., codi postal ..., telèfon ..., fax ...) pren part en el concurs convocat per la Diputació Provincial de Castelló per a la realització de l'assistenta tècnica de ..., fent constar que coneix els plecs de clàusules administratives que regixen el dit contracte, i proposa executar l'assistència amb subjecció a estos, pel preu de ... (número i lletra) .. ?.  
..., ... de ... de 200 ...  
El licitador (firmat i rubricat).  
- La documentació acreditativa dels criteris de selecció.  
- Justificació, si és el cas, que l'empresa compta en la seua plantilla amb un nombre de treballadors minusvàlids no inferior al 2%.  
c) Lloc de presentació: en la Secció de Planificació-Cooperació de la Diputació de Castelló (Negociat Obres-Plans).  
d) Termini durant el qual el licitador estarà obligat a mantindre la seua oferta: tres mesos des de l'obertura de les proposicions.  
e) Admissió de variants: no se n'admeten.  
6. Obertura de les ofertes  
En les noves dependències de la Diputació de Castelló - av. la Vall d'Uixó, número 25, de Castelló, a les 09.30 hores del dia següent hàbil a aquell en què acabe el termini de presentació d'ofertes, els sobres de la documentació exigida per a participar, i a les 12.00 hores de l'endemà hàbil els de l'oferta econòmica.  
7. Altres informacions  
No hi ha clàusula de revisió de preus, tenint en compte els reduïts terminis d'execució de les obres.  
8. Despeses dels anuncis  
Seran a càrrec de l'adjudicatari.  
Castelló de la Plana, 15 de desembre de 2006.- El vicepresident: Francisco Martínez Capdevila. El secretari general accidental: Manuel Pesudo Esteve.